[bookmark: _Hlk207871185]KLINIČKA BOLNICA MERKUR
Zagreb, Zajčeva 19
Raspisuje


JAVNI NATJEČAJ 
za prijam zdravstvenih radnika radi obavljanja specijalizacije iz 


1. Anestezije, reanimatologije i intenzivne medicine		četiri (4) specijalizacije
2. Gastroenterologije						dvije (2) specijalizacije
3. Ginekologije i opstetricije					dvije (2) specijalizacije
4. Hematologije							jedna (1) specijalizacija
5. Kardiologije							jedna (1) specijalizacija
6. Kliničke radiologije						jedna (1) specijalizacija
7. Nefrologije							jedna (1) specijalizacija
8. Otorinolaringologije						jedna (1) specijalizacija
9. Patologije i citologije						dvije (2) specijalizacije
10. Pedijatrije							jedna (1) specijalizacija

Radni odnos se zasniva na neodređeno vrijeme uz probni rad u trajanju od 6 (šest) mjeseci. 
Opći uvjeti koje pristupnik mora ispunjavati:

· Zdravstveni radnik sa završenim integralnim prijediplomskim i diplomskim studijem zdravstvenog usmjerenja – smjer doktor medicine 
· Odobrenje za samostalan rad nadležne komore

Pristupnici na javni natječaj bit će bodovani prema Pravilnika o mjerilima za prijam specijalizanata (NN 94/26). Mjerila za utvrđivanje redoslijeda pristupnika su:
1. Duljina trajanja studija; 2. Težinski prosjek ocjena studija; 3. Nagrade za vrijeme studija: 4. Poslijediplomski studij-doktorski studij; 5. Stručna i znanstvena aktivnost; 6. Radno iskustvo. Pristupnici su uz životopis dužni priložiti preslike sljedećih dokaza o ispunjavanju općih uvjeta i mjerila:
- dokaz o završenom odgovarajućem integriranom prijediplomskom i diplomskom studiju zdravstvenog usmjerenja (diploma); - odobrenje za samostalan rad; - potvrda o položenim ispitima na studiju s ocjenama; - potvrda o težinskom prosjeku ocjena tijekom studija te duljini trajanja studija; - presliku dodijeljene nagrade za vrijeme studija; - potvrdu o statusu poslijediplomskog doktorskog studija; - popis objavljenih radova; - potvrdu o indeksiranosti članaka u časopisima u bazama podataka; - dokaz o radnom iskustvu u zdravstvenom sustavu iz članka 3. Pravilnika; - životopis (obavezno navesti ime i prezime, adresu, broj telefona i e-mail adresu); - domovnicu; - elektronički zapis o stažu ili potvrda Hrvatskog zavoda za mirovinsko osiguranje s vidljivim dosadašnjim stažem ne starija od mjesec dana od dana objave javnog natječaja; - Uvjerenje da se protiv osobe ne vodi kazneni postupak.
U svrhu utvrđivanja vjerodostojnosti dokumentacije izabranog pristupnika izvršit će se uvid u originalnu dokumentaciju prije sklapanja ugovora o radu.
Kandidati koji prema posebnim propisima ostvaruju pravo prednosti prilikom zapošljavanja, moraju se u prijavi pozvati na to pravo te priložiti svu propisanu dokumentaciju prema posebnom zakonu.
Kandidati koji mogu ostvariti pravo prednosti kod prijama u javnu službu sukladno čl. 102. Zakona o hrvatskim braniteljima iz Domovinskog rata i članovima njihovih obitelji, čl. 9. Zakona o profesionalnoj rehabilitaciji i zapošljavanju osoba s invaliditetom dužni su se u prijavi na javni natječaj pozvati na to pravo te imaju prednost u odnosu na ostale kandidate, samo pod jednakim uvjetima.
Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj, osim dokaza o ispunjavanju traženih uvjeta, treba priložiti i dokaze propisane čl. 103. st. 1. Zakona o hrvatskim braniteljima iz Domovinskog rata i članovima njihovih obitelji koji su objavljeni na web str. Ministarstva hrvatskih branitelja.
https://branitelji.gov.hr/zaposlavanje-843/843

Kandidati koji ostvaruju prednost pri zapošljavanju sukladno članku 48. Zakona o civilnim stradalnicima iz Domovinskog rata (NN 84/21, 13/26) uz prijavu na natječaj osim dokaza o ispunjavanju traženih uvjeta trebaju priložiti i dokaze iz članka 49. navedenog zakona u svrhu ostvarivanja prednosti pri zapošljavanju koji su objavljeni na web stranici Ministarstva hrvatskih branitelja 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji poziva na pravo prednosti pri zapošljavanju u skladu s čl. 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj, osim dokaza o ispunjavanju traženih uvjeta treba priložiti i dokaze o utvrđenom statusu osobe s invaliditetom.

Prijavom na ovaj javni natječaj prijavljeni kandidati pristaju na obradu osobnih podataka te objavu istih prilikom objave rezultata izbora na Internetskoj stranici Kliničke bolnice Merkur.

Prijave na javni natječaj podnose se u roku od 15 dana od dana objave istog. 
Nepravodobno dostavljene prijave i prijave s nepotpunom dokumentacijom, bez zatraženih dokaza iz javnog natječaja, neće se razmatrati.
Zdravstvena ustanova obvezna je na svojoj mrežnoj stranici objaviti, sukladno propisima kojim se uređuje zaštita osobnih podataka, listu pristupnika s ukupno ostvarenim bodovima stečenim prema standardima iz članka 3. Pravilnika
Za pristupnika s ostvarenim najvećim brojem bodova temeljem provedenog bodovanja prema standardima iz čl. 3 Pravilnika i razgovora s Povjerenstvom, provodi se psihološko testiranje, a za kirurške grane i testiranje manualne sposobnosti. Psihološko testiranje provodit će se putem suradne ustanove o trošku pristupnika.
Zdravstvena ustanova objavljuje na mrežnoj stranici, sukladno propisima kojima se uređuje zaštita osobnih podataka, listu rezultata svih pristupnika, s ostvarenim ukupnim brojem bodova istovremeno s objavom odluke iz članka 8. stavka 2. Pravilnika.
Odluka o izboru objavljuje se na mrežnoj stranici zdravstvene ustanove i smatra se dostavljenom svim pristupnicima osmog dana od dana objave.
Prema Zakonu o ravnopravnosti spolova NN br.82/08 i 69/17 na ovaj javni natječaj mogu se ravnopravno prijaviti osobe oba spola.
Nakon objave rezultata izbora, prijavljeni kandidati mogu podići preslike svoje natječajne dokumentacije u roku od 8 dana.
Prijave zajedno s dokazima o ispunjavanju uvjeta podnose se isključivo pisanim putem, u zatvorenoj kuverti s naznakom grane specijalizacije za koju se kandidat prijavljuje, na adresu: Klinička bolnica Merkur, Zagreb, Zajčeva 19.







